als_Latn dik_Latn sag_Latn
Në një shkrim të publikuar në rrjetin social Facebook, mbsa e ish-Kryeministrit Berisha, Dasara Malltezi, ka shprehur opinionin e saj mbi ndodhitë e mbrëmshme në stadiumin e Beogradit. “Nuk e kuptoj, jeni krenar sepse thyet rregullat dhe u zutë me grushta?! “ . Kështu e ka nisur ajo shkrimin i cili ka ngjallur debate të shumta në Facebook, aq sa autorja është detyruar ta fshijë shkrimin ku jepte opinionin e saj, por ku mesa duket, nuk i mirëpriste ato të kundërta, siç është shprehur qartë në fund të tij.
Sipas Dasarës, ajo çka bënë lojtarët shqiptarë, por edhe ideuesit e flamurit fluturues, tregon për një mungesë civilizimi. Sipas saj, na pëlqen apo jo, rregullat janë rregulla dhe duhen zbatuar, pra flamuri nuk kishte vend në fushë përderi sa rregullat ishin të tilla. Dasara, 20 vjeçarja studente në Fakultetin e Ekonomisë, shkruan: “Plasët për të thënë se serbët janë të pacivilizuar, por harroni që jeni ju që nuk dinit të respektonit rregullat, jeni ju që u hodhët me grushta dhe në fund sërish ju shfyni me duf kundër serbëve kinse për të treguar patriotizëm por sharjet tuaja vetëm vend për krenari që nuk lënë”.
Kjo ka qenë deklarata e saj që ka nxitur komente të shumta, e megjithatë, Dasara, edhe pse shprehet se nuk i “hyjnë në xhep opinionet e kota”, e ka parë të volitshme ta fshijë shkrimin e saj.
als_Latn als_Latn als_Latn